CELEX: 32013R0096
Language: lt
Date: 2013-02-01 00:00:00
Title: 2013 m. vasario 1 d. Komisijos įgyvendinimo reglamentas (ES) Nr. 96/2013 dėl leidimo naudoti preparatus Lactobacillus buchneri (NCIMB 30139) ir Lactobacillus casei (ATTC PTA 6135) kaip visų rūšių gyvūnų pašarų priedus  Tekstas svarbus EEE

2.2.2013   
            
            
               LT
            
            
               Europos Sąjungos oficialusis leidinys
            
            
               L 33/21
            
         KOMISIJOS ĮGYVENDINIMO REGLAMENTAS (ES) Nr. 96/2013
   2013 m. vasario 1 d.
   dėl leidimo naudoti preparatus Lactobacillus buchneri (NCIMB 30139) ir Lactobacillus casei (ATTC PTA 6135) kaip visų rūšių gyvūnų pašarų priedus
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Reglamento (EB) Nr. 1831/2003 10 straipsnio 7 dalyje kartu su 10 straipsnio 1–4 dalimis nustatytos specialios nuostatos dėl produktų, kurie pradėjus taikyti šį reglamentą Sąjungoje naudojami kaip siloso priedai, įvertinimo;
            
         
               (2)
            
            
               pagal Reglamento (EB) Nr. 1831/2003 10 straipsnio 1 dalį, preparatai Lactobacillus buchneri (NCIMB 30139) ir Lactobacillus casei (ATTC PTA 6135) įtraukti į Bendrijos pašarų priedų registrą kaip esami produktai, priklausantys siloso priedų funkcinei grupei, skirti visų rūšių gyvūnams;
            
         
               (3)
            
            
               pagal Reglamento (EB) Nr. 1831/2003 10 straipsnio 2 dalį kartu su 7 straipsniu buvo pateikti prašymai išduoti leidimą naudoti šiuos preparatus kaip visų rūšių gyvūnų pašarų priedus ir juos priskirti prie kategorijos „technologiniai priedai“ ir funkcinės grupės „siloso priedai“. Kartu su prašymais buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (4)
            
            
               Europos maisto saugos tarnyba (toliau – Tarnyba) 2012 m. rugsėjo 11 d. (2) ir 2012 m. rugsėjo 12 d. (3) nuomonėse padarė išvadą, kad siūlomomis naudojimo sąlygomis preparatai nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad preparatas Lactobacillus buchneri (NCIMB 30139) gali pagerinti medžiagų, kurias lengva silosuoti, konservavimą, nes jį naudojant pagaminama daugiau acto rūgšties, o preparatas Lactobacillus casei (ATTC PTA 6135) gali pagerinti siloso gamybą iš medžiagų, kurias lengva silosuoti, nes jį naudojant sumažinama pH ir geriau konservuojama sausoji medžiaga. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašarų priedų pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               šių preparatų vertinimas rodo, kad Reglamento (EB) Nr. 1831/2003 5 straipsnyje nustatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtus preparatus;
            
         
               (6)
            
            
               kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Leidimas
   Priede nurodytus preparatus, priklausančius priedų kategorijai „technologiniai priedai“ ir funkcinei grupei „siloso priedai“, leidžiama naudoti kaip gyvūnų pašarų priedus minėtame priede nustatytomis sąlygomis.
   2 straipsnis
   Pereinamojo laikotarpio priemonės
   Priede nurodytus preparatus ir pašarus, kurių sudėtyje yra šių preparatų ir kurie buvo pagaminti ir paženklinti iki 2013 m. rugpjūčio 22 d. laikantis taisyklių, taikytų iki 2013 m. vasario 22 d., galima toliau pateikti rinkai ir naudoti, kol nepasibaigs turimos atsargos.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 1 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EMST leidinys (2012 m.), 10(9):2883.
   
      (3)  EMST leidinys (2012 m.), 10(9):2884.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV/kg šviežios medžiagos
               
            
                  
                     Technologinių priedų kategorija. Funkcinė grupė: siloso priedai
                  
               
            
                  1k20734
               
               
                  —
               
               
                  
                     Lactobacillus buchneri
                  
                  NCIMB 30139
               
               
                  
                               
                           
                           
                              
                                 Priedo sudėtis
                              
                              Preparatas Lactobacillus buchneri (NCIMB 30139), kuriame yra ne mažiau kaip 5 × 1010 KSV/g priedo
                           
                        
                               
                           
                           
                              
                                 Veikliosios medžiagos apibūdinimas
                              
                              
                                 Lactobacillus buchneri (NCIMB 30139)
                           
                        
                               
                           
                           
                              
                                 Analizės metodas
                                  (1)
                              
                              
                                           
                                       
                                       
                                          Pašarų priedo skaičiavimas: paskleidimo ant plokštelės metodas (EN 15787).
                                       
                                    
                                           
                                       
                                       
                                          Identifikavimas: impulsinė lauko gelių elektroforezė (PFGE)
                                       
                                    
                        
               
                  Visų rūšių gyvūnai
               
               
                  —
               
               
                  —
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą ir laiką.
                           
                        
                              2.
                           
                           
                              Mažiausia priedo dozė, kai priedas naudojamas be kitų į silosą dedamų mikroorganizmų: 1 × 108 KSV/kg šviežios medžiagos.
                           
                        
                              3.
                           
                           
                              Priedas naudojamas medžiagose, kurias lengva silosuoti (2).
                           
                        
                              4.
                           
                           
                              Sauga: tvarkant produktą rekomenduojama naudoti kvėpavimo takų apsaugos priemones ir mūvėti pirštines.
                           
                        
               
                  2023 m. vasario 22 d.
               
            
                  1k20735
               
               
                  —
               
               
                  
                     Lactobacillus casei
                  
                  ATTC PTA 6135
               
               
                  
                               
                           
                           
                              
                                 Priedo sudėtis
                              
                              Preparatas Lactobacillus casei (ATTC PTA 6135), kuriame yra ne mažiau kaip 1 × 1010 KSV/g priedo
                           
                        
                               
                           
                           
                              
                                 Veikliosios medžiagos apibūdinimas
                              
                              
                                 Lactobacillus casei ATTC PTA 6135
                           
                        
                               
                           
                           
                              
                                 Analizės metodas
                                  (1)
                              
                              
                                           
                                       
                                       
                                          Pašarų priedo skaičiavimas: paskleidimo ant plokštelės metodas (EN 15787).
                                          Identifikavimas: impulsinė lauko gelių elektroforezė (PFGE)
                                       
                                    
                        
               
                  Visų rūšių gyvūnai
               
               
                  —
               
               
                  —
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą ir laiką.
                           
                        
                              2.
                           
                           
                              Mažiausia priedo dozė, kai priedas naudojamas be kitų į silosą dedamų mikroorganizmų: 1,3 × 106 KSV/kg šviežios medžiagos.
                           
                        
                              3.
                           
                           
                              Priedas naudojamas medžiagose, kurias lengva silosuoti (2).
                           
                        
                              4.
                           
                           
                              Sauga: tvarkant produktą rekomenduojama naudoti kvėpavimo takų apsaugos priemones ir mūvėti pirštines.
                           
                        
               
                  2023 m. vasario 22 d.
               
            
         (1)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx
      
         (2)  Pašarai, kuriuos lengva silosuoti: > 3 % tirpių angliavandenių šviežioje medžiagoje. Kaip apibrėžta Komisijos reglamente (EB) Nr. 429/2008. OL L 133, 2008 5 22, p. 1.